ජීවිත පරිත්‍යාගයෙන් රට බේරාගත් රණවිරුවන් වෙනුවෙන් අපට කළ හැක්කේ පින්කම් කර පින් පැමිණවීම පමණක් යැයි ද ඒ අඳුරු අතීතය අද බොහෝ දෙනෙකුට අමතක වී ඇතැයි ද හේනවත්ත ගුණරතනාරාමාධිපති පණ්ඩිත මහකුඹුක්කොල්ලෑවේ රතනපාල නාහිමියෝ පැවැසූහ.උන්වහන්සේ එසේ පැවැසුවේ ගොඩගම දකුණ “දීඝායූ” ජ්‍යෙෂ්ඨ පුරවැසි කමිටුව 6 වැනි වරටත් ගොඩගම ශ්‍රී පුරාණ රාජමහා විහාරස්ථානයේ පවත්වන්නට යෙදුණු රණවිරු උපහාර දානමය පින්කම අවස්ථාවේ අනුශාසනාවක් කරමිනි.25 නමකට අධික සංඝයා වහන්සේලා විෂයෙහි දානයක් පිරිනැමූ මේ රණවිරු උපහාර පින්කම සඳහා ශ්‍රී ලංකා යුද හමුදාපති දයා රත්නායක මහතා විසින් ආබාධිත රණවිරුවන් විශාල ප්‍රමාණයක් සහභාගි කරවන ලදී.එහිදී තවදුරටත් අදහස් දැක්වූ රතනපාල නාහිමියෝ මෙසේ ද පැවැසූහ.තිස් වසරක් ඇදි ඇදී පැවැති ත්‍රස්තවාදී යුද්ධය ජනාධිපති මහින්ද රාජපක්ෂ මහතාගේ නායකත්වයෙන් අපේ වීරෝදාර රණවිරුවන් විශාල පරිශ්‍රමයක් යොදා වේළුපිල්ලේ ප්‍රභාකරන් අවසන් කළා.